hu hu hu hu hu hu hu hu hbs_lat hu hu hu hu hu hu hu hu hu sk hu sk hu hu hu hu hu hu en hu fr en hu hu hu hu hu hu hu hu hu hu hu hu en hu hu hu hu hu hu hu id hu hu hu hu hu hu en en hu sk hu
Aranytíz | ROCKENBAUER PÁL TÚRAVEZETŐK KLUBJA
Utoljára módosítva: 27 September 2022 16:47
Kovács Tamás szakosztályvezető Dél-Csehországról tart előadást
Dr. Hülvely Lajos egyetemi tanár Barangolások Kínában címmel tart előadást
A Budapesti Természetbarát és Sportszövetséghez tartozó klub minden hónap második hétfőjén tartja összejöveteleit.
Az éves munkaterv alapján élménybeszámolókat, vetítettképes ismeretterjesztő előadásokat tartanak hazánk, illetve a világ legszebb természeti tájairól. A több évtizedes szakmai tapasztalattal rendelkező, főleg nyugdíjasokból álló klubtagok között a természetjárás szinte valamennyi szakágának képviselői jelen vannak: gyalogosok, kerékpárosok, vízitúrások, hegymászók.
A klub tevékenységének jelentős eredményei voltak:
* kezdeményezésükre megvalósult terv: "Magyarország várain nemzeti színű zászlók lobognak",
* a Másfélmillió lépés Magyarországon című filmsorozat ősbemutatója,
* védelem alá kerültek az ország legöregebb fái: a budakeszi mamutfenyők.
A túravezetők a csoportos kirándulások vezetése során fontos feladatuknak tekintik a természet szeretetének felélesztését, a kirándulókkal a kikapcsolódás ezen formájának megkedveltetését, amely a természet megismerése mellett történelmi, kulturális, néprajzi értékek bemutatására is lehetőséget ad.
Korunkban az emberi egészségre, a természeti környezetre leselkedő megszámlálhatatlan veszélyforrás miatt a természetjárásra, a természetvédelemre minden eddiginél nagyobb feladat hárul. A klub tagjai ennek szellemében tevékenykednek és segítik a természetvédelem fontosságának megismerését.
* a fiatal túravezetők bevonása a klubéletbe, lehetőséget adva a szakmai tapasztalatcserére,
*neves szakemberek közreműködésével nyilvános előadások, tájékoztatók a hegy- és sziklamászás rejtelmeiről, a vizitúrák szépségeiről, a világ csodálatos természeti szépségeiről.
ÖRÖKIFJAK KLUBJA - ARANYTÍZ NYUGDÍJAS KLUB
Telefon: +36 1 354 - 3400
Csak készpénzes fizetésre van lehetőség!
Kövess minket a Facebookon is!
Copyright ©2022 Aranytíz Minden jog fenntartva! | 3.80